b'\n_START_ARTICLE_\nNauj\xc5\xb3 atvej\xc5\xb3 da\xc5\xbenumas\n_START_PARAGRAPH_\nNauj\xc5\xb3 atvej\xc5\xb3 da\xc5\xbenumas (angl. incidence rate) \xe2\x80\x93 tai nauj\xc5\xb3 ligos atvej\xc5\xb3 (ligos, mirties, invalidumo, rizikos veiksnio ir kt.) skai\xc4\x8diaus ir vis\xc5\xb3 rizikos populiacijos nari\xc5\xb3 steb\xc4\x97jimo laikotarpi\xc5\xb3 sumos (stebim\xc5\xb3j\xc5\xb3 met\xc5\xb3) santykis. \xc5\xa0is rodiklis parodo, kiek nauj\xc5\xb3 ligos atvej\xc5\xb3 pasitaiko tam tikroje populiacijoje per tam tikr\xc4\x85 laikotarp\xc4\xaf (da\xc5\xbeniausiai \xe2\x80\x93 per metus). Sveikatos statistikoje taip yra skai\xc4\x8diuojami sergamumo ir mirtingumo rodikliai.'